સાજિદ આ વિશ્વમાં કંઈ પણ સિરિયસ્લી લેતો હોય એવું લાગતું નથી, કેમ કે ફિલ્મની શરૂઆતમાં જ તે મોટા અક્ષરોમાં કહે છે: એક શાણા માણસે મને શીખવ્યું છે કે.... સૉરી ભૂલી ગયો. પછી તે એવું કહે છે કે પોતે પીટર સેલર્સ, કિશોરકુમાર અને જિમ કૅરી જેવા ધરખમ હાસ્યકલાકારોથી પ્રેરિત થયો છે. સાચી વાત છે, ‘હમશકલ્સ’માં ઘણી સિચુએશન્સ આ કલાકારોની ફિલ્મોમાંથી ઉઠાવી લેવામાં આવી છે. જોકે સાજિદ એ લોકોમાંથી કશું શીખ્યો હોય એવું લાગતું નથી, કેમ કે ફારસ હાસ્યપ્રદને બદલે કદાચ હાસ્યાસ્પદ લાગી શકે, પણ વાહિયાત તો ન જ લાગવું જોઈએ.